KBANK บวก 2% แวลู่ทะลักกว่า 2 พันลบ.โบรกเชียร์ซื้ออัพกำไรปี 65 โตเด่น-พ่วงเป้าใหม่ 180 บ.
KBANK บวก 2% แวลู่ทะลักกว่า 2 พันลบ. โบรกเชียร์ซื้ออัพกำไรปี 65-66 โตเด่น พ่วงเป้าใหม่ 180 บ. สะท้อน NIM-คุณภาพสินทรัพย์ดีขึ้น
KBANK บวก 2% แวลู่ทะลักกว่า 2 พันลบ.โบรกเชียร์ซื้ออัพกำไรปี 65-66 โตเด่น พ่วงเป้าใหม่ 180 บ. สะท้อน NIM และคุณภาพสินทรัพย์ดีขึ้น
26 ม.ค. 2565

ผู้สื่อข่าวรายงานว่าวันนี้ (26 ม.ค.2565) ราคาหุ้นธนาคารกสิกรไทย จำกัด (มหาชน) หรือ KBANK ณ เวลา 14:39 น. อยู่ที่ระดับ 146.50 บาท เพิ่มขึ้น 3.00 บาท หรือ 2.09% โดยทำจุดสูงสุดที่ 146.50 บาท และทำจุดต่ำสุดที่ 144.00 บาท ด้วยมูลค่าการซื้อขาย 2.51 พันล้านบาท ขณะที่ราคาหุ้นยังต่ำมูลค่าหุ้นทางบัญชีต่อหุ้นที่ระดับ 195.99 บาท

บล.ฟินันเซีย ไซรัส ระบุในบทวิเคราะห์วันนี้(26 ม.ค.2565) ว่า กลุ่มแบงก์ถูกปรับประมาณการและเป้าขึ้น จากกำไรที่แข็งแกร่งกว่าคาดในไตรมาส 4/2564 เพราะรายได้ค่าธรรมเนียมและสำรองที่ลดลงมีแนวโน้มจะมีพัฒนาที่ดีขึ้นต่อเนื่องในปี 2565
โดยล่าสุดปรับประมาณการกำไร KKP ในปี 2565-2566 ขึ้น 5-6% เพราะรายได้ดอกเบี้ยสุทธิและค่าธรรมเนียมที่มีแนวโน้มเติบโตสูงและการตังสำรองลดลง คาดกำไรของ KKP ปี 2565 โต 12% เทียบช่วงเดียวกันของปีก่อนเป็น 7.1 พันลบ.เป็นสถิติสูงสุดเป็นประวัติการณ์ และคาดว่า KKP จะเข้าสู่ Growth stage ด้วยกำไรที่โต13% ในช่วง 3 ปีข้างหน้า (2565-2567) ปรับราคาเป้าหมาย KKP ขึ้นเป็น 80 บาท(จาก 74 บาท)
นอกจากนี้ยังปรับราคาเป้าหมายของ KBANK ขึ้นเป็น 180 บาท (จาก 172 บาท) จากการปรับกำไรปี 2565-2566 ขึ้น 8% และ 6% สะท้อน NIM และคุณภาพสินทรัพย์ที่ดีขึ้น